EGYÜTTMŰKÖDÉSI MEGÁLLAPODÁS
duális képzés gyakorlati képzésének biztosításáról


[bookmark: _GoBack]amely létrejött egyrészről a Nyíregyházi Főiskola (székhely: 4400 Nyíregyháza, Sóstói út 31/b., adószám: 15329853-2-15, statisztikai számjel: 15329853-8542-312-15, törzskönyvi nyilvántartási szám: PIR 329859, államháztartási egyedi azonosító: ÁHTI 230319, OM azonosító: FI74250, képviseli: rektor, , kancellár), mint felsőoktatási intézmény (a továbbiakban: Főiskola),

másrészről a ………….….. (székhely: ..., nyilvántartási szám: Cg: …......, adószám: ........., statisztikai számjel: ……..., képviseli: ……....), mint szakmai gyakorlóhely (a továbbiakban: Vállalati Partner, a Főiskolával együtt: Felek) között,

a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (a továbbiakban: R.) 3. § (2) bekezdés, valamint 14–18. §-ban foglaltak alapján, az alábbi helyen és időben, a következő feltételek szerint.


1. A megállapodás tárgya, célja, időtartama

1.1. A megállapodás tárgya, a Főiskola Műszaki és Agrártudományi Intézetében folyó gépészmérnöki gyakorlatorientált alapképzési szak keretében, a gyakorlati képzés biztosítása.

1.2. A megállapodás célja, hogy a hallgatók, a leendő szakképzettségüknek megfelelő munkahelyen, munkakörben összekapcsolják az elméleti és a gyakorlati ismereteket, fejlesszék a munkafolyamatokban a szakma gyakorlásához szükséges munkavállalói kompetenciákat, gyakorlati jártasságot szerezzenek az anyag-eszköz-technológia ismeretekben, valamint fejlesszék a munkafolyamatokban a személyi kapcsolatokat és az együttműködést, a feladatmegoldásokban az értékelő és önértékelő magatartást, továbbá innovációs készségüket.

1.3. Felek a jelen megállapodást határozott időtartamra, a 2. pont szerinti előzetes jelentkezés és kiválasztás, valamint a 2015. szeptemberben induló gépészmérnöki alapképzési szak első évfolyamának teljes, hét féléves képzési időszakára kötik, amely képzési időszak kezdő időpontja 2015. szeptember 1., befejező időpontja 2019. január 30. A megállapodás hatálya automatikusan meghosszabbodik, amennyiben a gyakorlati képzést teljesítő hallgató(k) a tanulmányi kötelezettségei(ke)t a képzés befejező időpontjáig nem teljesíti(k). Ebben az esetben a megállapodás időtartama a lemorzsolódó hallgató(k) képzésének befejezéséig tart. 

1.4. Felek rögzítik, hogy a gyakorlati képzés ütemezését (tanrendjét), valamint annak tartalmát (tantervét) közösen alakították ki.


2. A megállapodással érintett hallgatói kör előzetes jelentkezése és kiválasztása

2.1. Felek megállapodnak abban, hogy a Vállalati Partner, 2015. május 1-től május 31-ig előzetes jelentkezést hirdet mindazok számára, akik a jelen megállapodás szerinti duális képzésben részt kívánnak venni. A hirdetmény közzétételi helye a Vállalati Partner saját honlapja, melyet a Főiskola honlapjáról közvetlenül is elérhetővé kell tenni. 

2.2. A hirdetménynek legalább az alábbi adatokat kell tartalmaznia:
· Vállalati Partner neve, székhelye,
· a duális képzéssel érintett szakterület rövid bemutatása,
· a jelentkezés módja és határideje,
· kiválasztás során vizsgált szempontok. 

2.3. A Vállalati Partner a jelentkezőkkel, az előzetesen megadott elektronikus elérhetőségen keresztül, ennek hiányában postai úton közli a kiválasztás időpontját. A Vállalati Partner a kiválasztás során a jelentkező gyakorlati jártasságát, szakmai érdeklődését, szakma iránti elkötelezettségét méri fel. 

2.4. A Vállalati Partner a kiválasztási eljárás befejezését követő 15 napon belül, de legkésőbb 2015. július 3-áig a lakóhelyre küldött írásbeli értesítésben közli a jelentkezővel, illetve a Főiskola oktatási rektorhelyettesével, hogy kiválasztotta-e azon személyek közé, akik a sikeres felvételt, beiratkozást és főiskolai átsorolást követően részt vehetnek a duális képzésben. A Vállalati Partner a kiválasztásra vonatkozó döntését nem köteles indokolni. 

2.5. Vállalati Partner kötelezettséget vállal arra, hogy a sikeres felvételt, beiratkozást és főiskolai átsorolást követően, a jelen megállapodás szerinti egyeztetett tanrend alapján részt vesz a kiválasztott személy duális képzésében.




3. Az együttműködés módja, a gyakorlati képzés keretei

3.1. A gyakorlati képzés helyszíne a Vállalti Partner …………………. szám alatti székhelye/telephelye.

3.2. Felek az aktuális félév kezdetét, végét és beosztását január, illetve augusztus hónapban egyeztetik egymással.

3.3. A gyakorlati képzésen a nevezett alapszak azon - legfeljebb 6 fő - nappali tagozatos hallgatói vesznek részt, akiket a Vállalati Partner a 2. pont szerint kiválasztott, és akiket a Főiskola – kérelmükre – a duális képzésre átsorolt. Amennyiben a Vállalati Partner által kiválasztott személy bármely okból kifolyólag nem tud részt venni a gyakorlati képzésben, úgy a Vállalati Partner jogosult – de nem köteles – a helyére más hallgatót kiválasztani, legkésőbb a regisztrációs hét végéig.

3.4. Felek kölcsönösen és folyamatosan tájékoztatják egymást a duális képzésben résztvevő hallgató munkájának értékeléséről, így különösen is a tanulmányi előrehaladásáról, a gyakorlati ismeretekben szerzett jártasságáról és a munkaviszonyból eredő kötelezettségek teljesítéséről. Felek tudomásul veszik, hogy a jelen pont szerinti adatközléshez a hallgatótól hozzájáruló nyilatkozatot kötelesek beszerezni.

3.5. Felek rögzítik, hogy a hallgatót díjazás illeti, melynek mértéke legalább hetente a legkisebb munkabér (minimálbér) 15%-a. Vállalati Partner tudomásul veszi, hogy a jelen pont szerinti díjazást sem a Főiskolára, sem a hallgatóra, sem más személyekre nem háríthatja át. A díjazást a Vállalati Partner havi rendszerességgel fizeti a hallgatónak.

3.6. A gyakorlati képzés főiskolai felelőse Dr. Szigeti Ferenc főiskolai tanár (elérhetősége: szigetif@nyf.hu), a Vállalati Partner szakmai felelőse …………….. (elérhetősége: ……....@........), akiket a Felek egyúttal kapcsolattartó személyként is megneveznek.


4. A Főiskola kötelezettségei

4.1. A Főiskola felelős a hallgatók teljes képzéséért, az annak részét képező gyakorlati képzésért és a gyakorlati képzés megszervezéséért a Vállalti Partnerrel, mint külső szakmai gyakorlóhellyel.

4.2. A Főiskola köteles a gyakorlathoz szükséges valamennyi adatot és információt a Vállalati Partner részére kellő időben megadni, a Vállalti Partner által felvetett kérdések megválaszolásában és problémás helyzetek megoldásában haladéktalanul és aktívan közreműködni. A kapcsolattartás jellemző módja az előzőleg megnevezett felelős személyek közötti elektronikus levelezés, sürgős esetben telefonos kapcsolat.

4.3. A Főiskola, a hallgató gyakorlati teljesítményének értékelésekor köteles figyelembe venni a Vállalati partner értékelését.

5. A Vállalati Partner kötelezettségei

5.1. A Vállalati Partner köteles a gyakorlati képzésben részt vevő hallgatóval a Főiskola által rendelkezésére bocsátott hallgatói munkaszerződést kötni. A Vállalati Partner kijelenti, hogy a hallgatói munkaszerződés tartalmát megismerte. 

5.2. A Vállalati Partner köteles a hallgatót a Főiskolával közösen kidolgozott tanrend szerint, és annak megfelelő szakterületeken foglalkoztatni.

5.3. A Vállalati Partner köteles a gyakorlaton való munkavégzéshez szükséges helyet, és a felsőfokú szakképzettséggel betölthető munkakörben foglalkoztatottak részére biztosított munkaeszközöket, munka- és védőruhát, baleset- és munkavédelmi felszereléseket biztosítani a hallgatónak. Köteles továbbá a munkavédelmi előírások szerinti munkavédelmi oktatást megtartani.

5.4. A Vállalati Partner köteles a hallgató gyakorlati tevékenységéhez rendszeres szakmai felügyeletet és irányítást biztosítani.

5.5. A Vállalati Partner köteles a Főiskola által előírt jelenléti és képzési dokumentációt vezetni, továbbá a hallgató által elsajátított szakmai tudást és kompetenciát a Főiskola által meghatározott formában és tartalmi elvárással írásban értékelni.

5.6. A Vállalati Partner köteles a hallgatót mentesíteni a munkavégzési kötelezettsége alól azokra a napokra, amelyeken a vizsgakötelezettségének tesz eleget a Főiskolán, feltéve, hogy a vizsga időpontját a hallgató legalább egy héttel korábban közölte a szakmai felügyeletét és irányítását ellátó személlyel. A Vállalati Partner – mérlegelésétől függően – a vizsganapokon túlmenően is, vizsgánként legfeljebb 3 munkanapra mentesítést adhat a munkavégzési kötelezettség alól, a vizsgára való eredményes felkészülés érdekében. 

6. A megállapodás megszűnése

6.1. A megállapodás a 1.3. pontban meghatározott időtartam elteltével szűnik meg.

6.2. A megállapodást a Felek, a 1.3. pontban meghatározott időtartam eltelte előtt közös megegyezéssel, vagy valamely fél egyoldalú jognyilatkozataként közölt azonnali hatályú felmondásával szüntethetik meg.

6.3. Azonnali hatályú felmondásra ad okot:
· ha valamelyik fél, a szerződésben vállalt, illetve jogszabály szerinti kötelezettségét, a másik fél írásbeli felszólítása ellenére sem teljesíti,
· a másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít, 
· ha a Vállalati Partner nem köti meg az 5.1. pontban megjelölt hallgatói munkaszerződést a hallgatóval,
· ha a Vállalati Partnert, mint szakmai gyakorlóhelyet az országos gazdasági kamara törli a nyilvántartásából.
6.4. Az azonnali hatályú felmondást írásban, indokolással ellátva kell közölni a másik féllel.

6.5. Azonnali hatályú felmondás esetén a Polgári Törvénykönyv szerinti igények érvényesíthetők a felmondásra okot adó másik féllel szemben.


7. Vegyes rendelkezések

7.1. A Főiskola jogosult arra, hogy a gyakorlati képzést a Vállalati Partnernél személyesen ellenőrizze. Személyes ellenőrzésre jogosult a 3.6. pontban nevezett személy, valamint a szak képzéséért felelős vezető és magasabb vezető. Az ellenőrzés időpontjáról és az ellenőrző személyről a Főiskola előzőleg elektronikus levélben és telefonon értesíti a Vállalti Partner szakmai felelősét.

7.2. Felek kölcsönösen kötelezettséget vállalnak a másik félről tudomásukra jutott üzleti titok bizalmas kezelésére és megtartására.

7.3. Felek tudomásul veszik, hogy jelen megállapodást az Oktatási Hivatal nyilvántartásba veszi, továbbá annak módosítását a Főiskola a Hivatalnak bejelenteni köteles. Vállalati Partner tudomásul veszi, hogy a megállapodásban rögzített adatainak változásáról a Főiskolát haladéktalanul értesíteni köteles.

7.4. A megállapodásban nem rendezett kérdésekben a R., a Polgári Törvénykönyv, valamint a hallgatók gyakorlati képzésére, munkavégzésére vonatkozó jogszabályok rendelkezései az irányadók.

7.5. Felek a megállapodásból eredő jogvitákat békés úton, szükség esetén közvetítő bevonásával, peren kívül kísérlik meg rendezni. Ennek eredménytelensége esetére kikötik a Főiskola székhelye szerinti bíróság kizárólagos illetékességét.

Felek a fenti megállapodást, elolvasás és együttes értelmezést követően, mint az akaratukkal mindenben megegyezőt jóváhagyólag, 6 eredeti példányban aláírták.



Nyíregyháza, 20....…………………......


	…………………………………………………………
	…………………………..

	…….. rektor
	…….. kancellár
	partner cég

	Nyíregyházi Főiskola

